Ontdek die vyf liefdestale en gebruik dit om ’n lewenslange, positiewe impak te maak op jou verhouding met jou lewensmaat.
Die behoefte aan romantie­se liefde is diep in ons on­derbewussyn gewortel. Om die liefde in die hu­welik lewend te hou, is ’n baie ern­stige saak.
Dr. Gary Chap­man het deur jare se ervaring tot die gevolgtrekking gekom dat mense liefde op ver­skil­len­de maniere bewys en ervaar. As jy jou liefde op ’n manier uitdruk wat jou maat nie verstaan nie, gaan hy of sy nie besef wat jy besig is om te doen nie. Vyf tale van die liefde bespreek die vyf tale van die liefde en help die leser om hul eie taal asook dié van hul maat te identi­fiseer.
· Opbouende woorde
· Fisieke aanraking
Hierdie bygewerkte uitgawe kyk ook na die rol van tegnologie in ons verhoudings asook langafstand-verhoudings en bevat ’n bygewerkte vraelys en ’n nadink-vraag aan die einde van elke hoofstuk.
Wat is jou liefdestaal? Doen jou gratis toets hier: www.5love.co.za
Wat word van die
liefde ná die troue?
Ons was 9 000 meter bo die aarde toe hy sy tydskrif in die sak-
kie teen die sitplek druk, na my toe draai en vra: “Watter soort
werk doen jy?”
“Ek doen huweliksberading en bied huweliks verrykingskur-
susse aan,” het ek saaklik geantwoord.
“Ek wag al baie lank om hierdie vraag aan iemand te vra,” het
hy gesê. “Wat word van die liefde ná die troue?”
Ek het maar afgesien van my hoop om ’n bietjie te slaap en
gevra: “Wat bedoel jy?”
“Wel,” het hy gesê, “ek was nou al drie keer getroud en elke
keer was die verhouding wonderlik voordat ons getrou het, maar
ná die troue het alles om die een of ander rede net uitmekaar-
geval. Al die liefde wat ek gedink het ek vir haar voel en die lief-
de wat sy skynbaar vir my gehad het, het net verdamp. Ek is ’n
redelik intelligente mens. Ek bestuur ’n suksesvolle besigheid,
maar ek verstaan dit nie.”
“Hoe lank was jy getroud?” het ek gevra.
“My eerste huwelik het ongeveer tien jaar gehou. Die tweede
keer was ek drie jaar getroud en die laaste keer byna ses jaar.”
“Het julle liefde onmiddellik ná die troue verdamp, of was dit
’n geleidelike verlies?” wou ek weet.
“My tweede huwelik het sommer heel van die begin af skeef-
geloop. Ek weet nie wat gebeur het nie. Ek het regtig gedink ons
is lief vir mekaar, maar die wittebrood was ’n ramp en ons het
net nooit herstel nie. Ons het net ses maande lank uitgegaan. Dit
was ’n warrelwindromanse. Alles was so opwindend, maar ná
die troue was dit van die begin af een groot stryd.
“In my eerste huwelik het ons drie of vier goeie jare gehad
voor dat ons baba gebore is. Ná die baba se geboorte het ek gevoel
sy gee al haar aandag aan die baba en dat ek nie meer vir haar
saak maak nie. Dit was of haar een doel in die lewe was om ’n
baba te hê, en toe die baba eers daar was, het sy my nie meer no-
dig gehad nie.”
“Het jy dit vir haar gesê?” het ek gevra.
“O ja, ek het dit vir haar gesê. Sy het gesê ek is mal. Sy het gesê
ek verstaan nie die stres om 24 uur elke dag ’n verpleegster te wees
nie. Sy het gesê ek moes meer begrip toon en haar meer help. Ek
het regtig probeer, maar dit het nie gelyk of dit enigsins ’n verskil
maak nie. En toe het ons net al hoe verder van mekaar af wegge-
dryf. Ná ’n tyd was daar geen liefde meer oor nie; net ’n doodsheid.
Ons al twee het saamgestem dat die huwelik verby was.
You're reviewing: Vyf Tale Van Die Liefde (Sagteband)
David Chadwick & Marilynn…
Gebede Vir 'n Geseende Huwelik (Sagteban…